
LĒMUMS
Jūrmalā
	2026. gada 27. augustā
	
	Nr.
	448


	Par dalību Valsts kultūrkapitāla fonda Literatūras nozares projektu pieteikumu konkursā ar projekta pieteikumu “Alberta Kronenberga 140. jubilejai veltīta konference” un īstenošanu tā apstiprināšanas gadījumā
	(protokols Nr. 10, 27. punkts)


Pamatojoties uz Pašvaldību likuma 4. panta pirmās daļas 5. punktu, Valsts kultūrkapitāla fonda (turpmāk – VKKF) regulāro projektu konkursu nolikumu (apstiprināts VKKF padomes 2004. gada 25. marta sēdē (protokols Nr. 6 (146)) ar grozījumiem, kas apstiprināti līdz VKKF padomes 2026. gada 26. marta sēdei (protokols Nr. 3 (493)), atbilstoši Jūrmalas valstspilsētas attīstības programmas 2023.–2029. gadam, kas apstiprināta ar Jūrmalas domes 2022. gada 15. septembra lēmumu Nr. 409 “Par Jūrmalas valstspilsētas attīstības programmas 2023.–2029. gadam un Jūrmalas valstspilsētas attīstības programmas 2023.–2029. gadam Stratēģiskā ietekmes uz vidi novērtējuma Vides pārskata apstiprināšanu”, Rīcības plāna prioritātes “Laikmetīga kultūra” (L), rīcības virziena “Kultūras pieejamība un sabiedrības līdzdalība” (L1), uzdevuma L1.2. “Attīstīt kvalitatīvus un inovatīvus bibliotēku pakalpojumus”, darbībai L1.2.2. “Organizēt kultūras, it īpaši literatūras popularizēšanas un lasīšanas veicināšanas, pasākumus dažādām mērķauditorijām”, ņemot vērā Jūrmalas domes 2024. gada 29. augusta noteikumu Nr. 5 “Eiropas Savienības un citu ārējo finanšu instrumentu līdzfinansētu projektu īstenošanas kārtības Jūrmalas valstspilsētas pašvaldībā noteikumi” 7. punktu, Jūrmalas domes Kultūras, tūrisma un kurortoloģijas komitejas 2026. gada 13. augusta sēdes atzinumu (protokols Nr. 1.2-11/61), Jūrmalas dome nolemj:

1. Atbalstīt Jūrmalas Centrālās bibliotēkas dalību VKKF Literatūras nozares projektu pieteikumu konkursā ar projekta pieteikumu “Alberta Kronenberga 140. jubilejai veltīta konference” (turpmāk – projekts) un projekta īstenošanu tā apstiprināšanas gadījumā.
2. Noteikt projekta mērķi – organizēt Alberta Kronenberga Slokas bibliotēkā Alberta Kronenberga 140. jubilejai veltītu konferenci 2027. gada 18. oktobrī.
3. Noteikt ieguvumus no projekta īstenošanas:
3.1. aktualizēts, izpētīts un izcelts Alberta Kronenberga daudzpusīgais radošais mantojums un tā nozīme Latvijas kultūrā un sabiedrībā;
3.2. sniegta iespēja nozares speciālistiem, pētniekiem un interesentiem klātienē piedalīties pieredzes apmaiņā un diskusijās;
3.3. nodrošināta konferences materiālu ilgtspēja un pieejamība plašākai sabiedrībai, izdodot un publicējot konferences rakstu krājumu;
3.4. paaugstināta Alberta Kronenberga Slokas bibliotēkas kā kultūras un izglītības centra loma un veicināta tās atpazīstamība Jūrmalas iedzīvotājiem un Latvijas sabiedrībai.

4. Noteikt projekta prognozējamo īstenošanas laiku no 2026. gada 1. novembra līdz 2027. gada 31. decembrim.
5. Noteikt projekta kopējās indikatīvās izmaksas 3550,00 euro (trīs tūkstoši pieci simti piecdesmit euro un 00 centi), kas 100 procentu apmērā ir VKKF finansējums, saskaņā ar šī lēmuma pielikumu.

6. Projekta pieteikuma sagatavošanu un iesniegšanu VKKF Literatūras nozares projektu konkursam līdz 2026. gada 11. septembrim uzdot Jūrmalas Centrālajai bibliotēkai.
7. Projekta īstenošanu tā apstiprināšanas gadījumā uzdot Jūrmalas Centrālajai bibliotēkai, slēdzot līgumu par projekta īstenošanu ar VKKF.
8. Projekta norises gaitu pārraudzīt Jūrmalas valstspilsētas administrācijas Kultūras nodaļai un Attīstības pārvaldes Stratēģiskās plānošanas nodaļai.
	Priekšsēdētājs
	(paraksts*)
	J. Lediņš


*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

